भोपाल स्टेशन: अब मेंबर ही तय करेंगे री-डेवलपमेंट का प्लान
ट्रांसपोर्ट रिपोर्टर | भोपाल
भोपाल रेलवे स्टेशन के री-डेवलपमेंट की प्रक्रिया शुरू हो गई है। इसके तहत मेंबरों की नियुक्ति की जा रही है। यह मेंबर ही तय करेंगे कि स्टेशन पर यात्री सुविधाएं किस तरह बढ़ाई जाएं। बिल्डिंग के माले कितने हों, एस्केलेटर और लिफ्ट किस तरह लगाई जाएं कि यात्रियों को ज्यादा से ज्यादा सुविधा मिल सके। इस तरह के सुझाव देने के लिए मेंबरों की नियुक्ति 25 अप्रैल तक कर ली जाएगी। पश्चिम-मध्य रेलवे के प्रवक्ता सुरेंद्र यादव का कहना है कि मेंबर्स की देखरेख में ही री-डेवलपमेंट का काम होगा।
बजट के 78 करोड़ से शुरुआत
बजट में भोपाल स्टेशन के री-डेवलपमेंट के लिए 78 करोड़ मंजूर किए गए हैं। यह राशि पहले चरण में स्टेशन बिल्डिंग, सड़क, ऑफिसों की शिफ्टिंग, पार्किंग जैसे मूलभूत कार्यों पर खर्च होगी। अगले चरण में इससे दो गुना बजट जारी किया जाएगा।
तीन साल में पूरा होगा काम
री-डेवलपमेंट काम तीन साल में पूरा करने की समय सीमा रेलवे ने तय की है। इस काम को रेलवे पीपीपी के आधार पर ही पूरा करवाएगा पर मेंबर लगातार इस पर नजर रखेंगे।
बॉक्स
अंडर ग्राउंड पार्किंग से लेकर मल्टी स्टोरी बिल्डिंग
भोपाल स्टेशन के री-डेवलपमेंट के दौरान अंडर ग्राउंड पार्किंग, मल्टी स्टोरी बिल्डिंग, आवागमन के अलग-अलग रास्ते होंगे। यात्रियों को प्लेटफॉर्म तक पहुंचने के लिए एस्केलेटर व एलीवेटर मुहैया करवाए जाएंगे। साथ ही टिकट के माध्यम से ही एंट्री होगी और बाहर आने के लिए भी अलग रास्ता तय करना होगा।
hin_Deva bho_Deva hin_Deva bho_Deva hin_Deva hin_Deva hin_Deva kas_Deva bho_Deva hin_Deva